Billie Eilish. Billie Eilish Pirate Baird OʻConnell (; 18-dekabr 2001-yilda tugʻilgan) amerikalik qoʻshiqchi va qoʻshiqnavisdir. U ilk marotaba 2015-yilda SoundCloud platformasiga „Ocean Eyes“ ashulasini yuklaganida, keyinchalik esa bu qoʻshiq Interscope Recordsning shoʻba korxonasi sanalmish Darkroom tomonidan chiqarilgandan soʻng shuhrat qozongan. Tarona produseri uning akasi Finneas O'Connell boʻlib, ashula matnini ham u yozgan hisoblanadi. Eilish u bilan musiqa va jonli ijrolarda hamkorlik qilib keladi. Uning "Don't Smile at Me" (2017) mini-albomi sleeper hit boʻlib, AQSh, Buyuk Britaniya, Kanada va Avstraliyada top 15 talikka kirishga mavaffaq boʻldi. Eilishning "When We All Fall Asleep, Where Do We Go?" (2019) nomli studiyaviy albomi AQShda "Billboard" 200da yuqori pogʻonalarni egalladi, Buyuk Britaniyada birinchi raqamli qoʻshiq boʻldi hamda 2019-yilda eng koʻp sotilgan albomlardan biri sifatida qayd etildi. Albomning beshinchi singli boʻlmish „Bad Guy“ "Billboard" Hot 100 da birinchi raqamli ashula boʻldi. 2020-yilda u James Bond filmlari turkumidagi "No Time to Die" filmi uchun shu nomli ashula ijro etdi hamda bu qoʻshiq Buyuk Britaniyadagi birinchi raqamli singlga aylandi. Keyinchalik, Eilish tomonidan ijro etilgan „Everything I Wanted“, „My Future“, „Therefore I Am“ va „Your Power“ singillari AQSh va Buyuk Britaniyada top 10 talikka kirdi. U LGBT ni qo'llaydi lekin jinsiy orentratsiyasini oshkor qilmagan. U "BISEXUAL" bo'lishi mumkin degan tahminlar bor, chunki bir necha intervyularida bunga ishora qilgan ammo shunga qaramay buni aniq tan olmagan.